ATKV-Skryfskool 2011 | SKRYWERS SKRYF
← Skrywersname? Skuilname?
Verskille tussen die romanse en die liefdesroman: Milieu →
Die jaarlikse Herfsskool vir skrywers word vanjaar weer deur die ATKV-Skryfskool van die Noordwes-Universiteit aangebied en bekendes uit die skryfwêreld sal as aanbieders optree. DATUM: 21 Maart 2011 – 25 Maart 2011
KURSUSSE: Hoe skryf ek ŉ rubriek, prosa, poësie, kinderliteratuur?Hierdie bene loop gelyktydig tydens die skryfskool.
KOSTE: R3 000,00 per persoon wat deel. Luukse verblyf in die nuwe Puk Sports Village, Potchefstroom vir 4 nagte, ontbyt ingesluit.
SLUITINGSDATUM VIR INSKRYWINGS: 4 Maart 2011
TOELATINGSVEREISTES: Eie skryfstuk, soos hieronder uiteengesit. Vir vyf dae word daar intensief aan jou eie skryfwerk geskaaf deur skrywers, uitgewers, groepleiers en werkswinkelaanbieders. Aan die einde van die Herfsskool word ŉ bywoning­sertifikaat toegeken. Om tot die Herfsskool toegelaat te word, word daar ŉ skryfstuk gevra wat jy saam met jou inskrywing voor die sluitingsdatum, 4 Maart 2011, moet instuur met ŉ deposito van R500,00 (nie terugbetaalbaar nie). Hierdie skryfstuk van jou word deur die loop van die week in kleingroepverband met jou bespreek.
Tel: 018 299 1783
Faks: 018 299 1784
By Alta Cloete  Posted in Beginnerskrywers,Inligting vir skrywers,Nuus,Skryfdinge	 Tagged Afrikaans,skryf,skryfkursus,skryfskool,skryfwenke